Rautatiekiskon VERSE® mittaus ja neutraalilämpötilatietojen hallinta
Nieminen, Ville (2017)
Nieminen_Ville.pdf (795.5Kt)
http://urn.fi/URN:NBN:fi:amk-201705086788
Opinnäytetyössä selvitetään VERSE® -mittauksen teoriaa sekä mihin mittaus perustuu ja miten tuloksia tulee hallita tehokkaasti. VERSE® on eräs kiskoa rikkomaton tapa mitata siinä vallitsevia lämpötilaeroista johtuvia jännityksiä. Opinnäytetyössä osoitetaan mittauksen tärkeys rautatieturvallisuuden kannalta. Lisäksi määritellään tulosten hallintaan rakennettava tietokanta osaksi käytössä olevaa Destia Rail Oy:n työnohjaus- ja raportointijärjestelmää sekä selvitetään suora tiedonsiirron mahdollisuus mittalaitteesta tietokantaan.
VERSE® -mittaus perustuu kiskon sisäisen jännitystilan selvittämiseen Hooken lain mukaan, jonka mukaan jännitys on verrannollinen lämpötilan muutoksen aiheuttamaan pituuden muutokseen. Opinnäytetyössä on osoitettu matemaattisesti tämän paikkansapitävyys.
Työssä on selvitetty myös mittauksen työsaavutuksia, jotka ovat muiden rautateillä tehtävien töiden lailla riippuvaisia työmenetelmien lisäksi junaliikenteen määrästä, keliolosuhteista ja sijainnista. Opinnäytetyössä on tehty ohjeistus mittauksen suorittamiseen ja tulosten käsittelyyn.
Opinnäytetyön lopputuloksena on tietopaketti mittausta suorittavalle varmistamaan osaltaan mittaustuloksen oikeellisuutta ja yhtenäinen ohjeistus tulosten käsittelyyn sekä arkistointiin. Työ toimii myös työnjohdon tukena työnsuunnitteluun. Opinnäytetyö sisältää salattuja liitteitä. Luottamuksellinen materiaali on poistettu julkisesta opinnäytetyön versiosta.